Noves Homilies: 33. El mirall del cor\n33. El mirall del cor\n¿ No heu desitjat mai veure Déu? Seria fabulós. S’acomplirien els desigs de molta gent, si poguessin veure Déu; però, és impossible. Moltes religions han descrit poèticament la visió de Déu o s’han suggestionat amb aparicions simbòliques de la divinitat o d’éssers espirituals. Aquell desig en el subconscient de l’home és féu evident en el comentari d’un ateu com Gagarin que, després de viatjar per l’espai –fou el primer astronauta- comentà amb superbiós atreviment, que Déu no existia, perquè rondant per l’espai no l’havia vist. A Déu no l’ha vist mai ningú. Ni Moisès, ni Abraham, ni sant Joan Evangelista, ni tan sols Maria, la Mare de Jesús; tot i que ell habita en el cor mateix de tots els éssers i els contempla, com l’artista contempla fascinat la seva obra.\nHi ha una manera, però, de veure la resplendor de l’Ésser diví, com veiem clarament la lluminària solar després de pondre’s a l’horitzó; quan no veiem l’astre, però sí la seva llum, fins que es fa nit. Qui vulgui veure la llum divina ha de girar l’esguard vers el seu interior i el de tots els éssers, vers aquell mirall –el cor de totes les coses- on Déu contempla tots i cadascun dels éssers i els dóna existència, vida i sentit. Per la presència del Déu invisible, aquell nucli es torna com un mirall on es reflecteix la presència de la resplendor divina, que hom pot veure perfectament; i és quan, sense veure Déu, veiem la resplendor de la seva presència. D’alguna manera s’assembla, aquest fenomen, a l’experiència de veure en la lluna la resplendor de la presència solar, sense que es vegi el sol mateix.\nAquest fet constitueix el gran privilegi de l’home que, essent l’únic ésser capaç de percebre la llum de la presència divina, si no hi gira l’esquena, es torna com un gran mirall reflector d’aquella llum i il·lumina el món sencer amb tots els éssers que hi habiten.\nSeria prolix i innecessari –perquè són fets universalment coneguts- presentar una llista de persones històriques que, com miralls espirituals d’altíssima definició, han fet visible a tots els esperits lliures de prejudicis, la resplendor admirable de la presència de Déu. Que ningú no pensi que aquest fenomen és un fet passat a la història. Hi ha actualment persones i grups –molts també coneguts de tothom- que fan palesa la refulgència de la llum divina al nostre món. ¿Per què no provem d’entrar al nostre interior més pregon, per veure, no Déu mateix, sinó la llum de la seva divina presència i ens convertim així en miralls reflectors al nostre entorn?


Descobreix les guanyadores del I Concurs d’Il·lustració "Acolorim la diversitat" | Diversitat sexual i de gènere\nDescobreix les guanyadores del I Concurs d’Il·lustració "Acolorim la diversitat"\n03/11/2020 - 15:14\nL'acte de lliurament dels premis tindrà lloc el proper 10 de novembre.\nEls premis es lliuraran el proper 10 de novembre.\nEl I Concurs d’Il·lustració “Acolorim la diversitat” ja té guanyadores. El jurat del certamen, format per Susanna Martín, Elsa Ruiz, Nazareth dos Santos, Javier Rubín Grassa i Natàlia Wuwei, ha fet públic el seu veredicte després de valorar els 25 treballs presentats a la convocatòria. Entre altres qüestions s’han tingut en compte aspectes com el grau d’adequació de les obres a l’objectiu del certamen, la capacitat per mostrar la diversitat del col·lectiu LGTBI, la sensibilitat respecte a les discriminacions per raons d’afectivitat, sexualitat i/o gènere i el potencial dels treballs com a mitjà de sensibilització, visibilització i reflexió.\n1r premi: “Cobretaula de la iaia”, de Nil Molina Rebrà. El jurat ha volgut destacar l’eficàcia a l’hora de transmetre una història que evoca a les xarxes familiars i de suport amb què compten les persones LGTBI. L’obra destaca per la posada en valor les diversitats ètnica i corporal i la mirada intergeneracional. Rebrà un lot de material artístic per valor de 150 euros.\n2n premi: “Familia escogida”, de Belo C. Atande i Carla Gallén. El jurat ha destacat la tècnica emprada i la manera com s’intenta trencar amb els estereotips. També s’insisteix en la diversitat de relacions que mostra. Rebrà un lot de material artístic per valor de 100 euros.\n3r premi: “Golden slumbers”, de Daniel Torrent Riba. S’ha valorat l’estil, la paleta de colors i la sensibilitat emprada en l’execució d’una obra que mostra un instant íntim allunyat d’estereotips. Rebrà un lot de material artístic per valor de 50 euros.\nL’acte de lliurament dels premis tindrà lloc el proper 10 de novembre a les 18.30 h. El podreu seguir telemàticament a través de YouTube.


LA COMISSIÓ EUROPEA PROPOSA LA CREACIÓ D’UNA AUTORITAT LABORAL EUROPEA\nLa Comissió ha presentat aquest mes la seva proposta de creació de l'Autoritat Laboral Europea, així com una iniciativa per garantir l'accés a la protecció social per a tots els treballadors per compte d'altri i els treballadors per compte propi.\nL’objectiu d’aquesta Autoritat Laboral Europea és que els ciutadans, les empreses i les administracions nacionals puguin treure el màxim partit de les oportunitats que ofereix la lliure circulació i a garantir una mobilitat laboral justa. L'Autoritat proporcionarà informació als ciutadans i les empreses sobre ocupació, aprenentatge, règims de mobilitat, contractació i formació, a més d'orientació sobre els drets i obligacions que comporta viure, treballar i operar en un altre Estat membre de la UE.\n10M € DE PREMI PER DESENVOLUPAR BATERIES INNOVADORES PER A VEHICLES ELÈCTRICS\nAquest nou premi Horizon 2020 llança el repte de desenvolupar solucions innovadores segures i sostenibles per vehicles elèctrics amb el desenvolupament de nous materials i productes químics que es puguin produir de manera fàcil a Europa.\nAquest premi es planteja perquè l’electromobilitat ofereix la millor solució vers la contaminació atmosfèrica i les emissions de CO2, dos dels majors riscs mediambientals a Europa.\nEs poden presentar entitats legals, persones naturals o grups d’entitats establerts a la UE.\nTermini: 17 de desembre 2020\nCONVOCATÒRIA DEL PROGRAMA WIFI4EU\nEl programa WiFi4EU de la Comissió Europa ofereix bons de 15.000€ per tal que les entitats locals (municipis, comarques, diputacions i mancomunitats de municipis a Catalunya) instal·lin punts d’accés wifi a espais públics, com biblioteques, museus, parcs i places.\nLes entitats interessades han d’inscriure’s al portal web que la Comissió Europea ha habilitat a partir del 20 de març. Un cop oberta la convocatòria el 15 de maig, les entitats inscrites podran presentar la sol·licitud. Hi haurà un primer lot de 1.000 bons Wifi4EU, per un valor de 15.000€ cadascun, que s’aniran adjudicant per ordre de presentació de les sol·licituds.\nEn la fase d’adjudicació, la Comissió Europea respectarà un equilibri geogràfic de manera que cada estat membre participant rebrà al menys quinze bons.\nMés informació: Wifi4EU\nREUNIÓ DE TREBALL A PORTUGAL DEL PROJECTE EUROPEU EROVET QUE COORDINA GLOBALLEIDA\nEROVET és un projecte europeu del programa Erasmus+ per millorar i fomentar l’accés al mercat laboral dels joves estudiants de Formació Professional, que té com a socis lleidatans Globalleida i l’Escola del Treball.\nLa reunió s’ha celebrat des del 26 de febrer al 2 de març a l’Escola Professional Amar Terra Verde (nord de Portugal), amb la finalitat d’elaborar el llibre blanc de l’orientació professional per a joves, i marcar les línies de treball que es presentaran a la propera reunió de treball i del comitè executiu del mes de maig a Turquia (Ankara).\nEn aquest projecte hi participen set països socis: Alemanya, Turquia, Lituània, Portugal, Itàlia, Espanya i Grècia.\nMés informació: web EROVET\nCONVOCATÒRIA DE PLACES PER A PROFESSORS/ES D’ESPANYOL EN CENTRES EDUCATIUS D’ALTRES PAÏSOS\nConvocatòria de places per a professors/es en seccions bilingües d’espanyol en centres educatius no universitaris a Bulgària, Xina, Eslovàquia, Hongria, Polònia, República Txeca, Romania, Rússia i Turquia. Per optar-hi cal tenir: nacionalitat espanyola; titulació requerida; disposar del títol de Màster que habilita per a l’exercici d’activitat docent.\nEnviament de sol·licituds fins el 5 d’abril.\nCONVOCATÒRIA DE BEQUES D'INTERNACIONALITZACIÓ EMPRESARIAL ICEX 2020\nConvocatòria de 285 ajudes per a la formació de joves professionals especialitzats en internacionalització empresarial. Els ajuts consten de dues fases: Fase I de formació pràctica obtinguda a través de la Xarxa d'Oficines Econòmiques i Comercials de les Ambaixades d'Espanya a l'estranger el 2020 i Fase II de formació pràctica en empreses i institucions amb activitat internacional, dins i fora d'Espanya, i en organismes internacionals el 2021.\nPer optar-hi cal tenir la nacionalitat d'un estat membre de la UE; haver nascut a partir de l'1 gener 1990; disposar d'una titulació universitària superior de caràcter oficial (Llicenciatura / Enginyeria Superior / Arquitectura / Grau); dominar l’espanyol; acreditar el nivel avançat d'anglès (mínim B2)\nPresentació de sol·licituds fins el 7 de maig\nPRIMERA ESTRATÈGIA EUROPEA SOBRE ELS PLÀSTICS\nLa Comissió Europea ha aprovat la primera estratègia europea sobre els plàstics, que és part de la transició cap a una economia més circular. Protegirà el medi ambient de la contaminació dels plàstics alhora que incentivarà el creixement i la innovació, convertint així un obstacle en un programa positiu per al futur d'Europa.\nD’acord amb aquesta estratègia, tots els envasos de plàstic del mercat de la UE seran reciclables el 2030, el consum de plàstics d'un sol ús es reduirà i es restringirà l'ús intencional de microplàstics.


L’Ajuntament de la Torre de Claramunt obre a la ciutadania la decisió sobre a què destinarà 35.000 euros del pressupost municipal per tercer any. Després de comptar amb un gran èxit de participació als darrers pressupostos, la nova edició dels pressupostos participatius ofereixen la possibilitat de repartir aquest import en dos projectes que no han de superar els 17.500 euros cada un.\nPoden presentar les seves propostes totes aquelles persones majors de 16 anys que estiguin empadronades al municipi o que hi tinguin una segona residència. S’han de registrar dins del termini establert al web Participa 311 de la Diputació de Barcelona, espai en què també es faran les votacions un cop els serveis tècnics de l’Ajuntament hagin valorat i validat les propostes presentades.\nAquestes propostes estan limitades a allò que sigui de competència municipal i que es pugui dur a terme en espais municipals oberts al públic en general, han d’estar referides a inversions, no han de suposar un manteniment excessiu ni requereixin personal per al seu funcionament, i han de ser per a tot el poble o per a una majoria i que tothom en pugui fer ús. També cal que siguin sostenibles, respectuoses amb criteris d’inclusió social, equitat i drets humans, que compleixin la normativa vigent i que es puguin avaluar econòmicament.\nPròxim articleMor un motorista de 55 anys en una col·lisió frontal a la B-112 a Collbató


M'han denunciat per opinar - CENT PER CENT\nDesprés de 30 anys de professió, acab de rebre la meva primera denúncia judicial per expressar la meva opinió al mitjà Última Hora. Tres persones m’acusen d’atemptar contra la seva “dignidad, imagen y honor” (les denuncies en aquest país encara són en castellà). Són Josep Pàmies, principal promotor a Espanya de l’MMS (un tipus de lleixiu que ell diu que diuen que cura Covid, càncer, malària…); Ana Maria Oliva, que afirma que “la Covid no mata”; i Bartomeu Payeras, que diu que el 5G fa que el virus ataqui més fort i provoqui més morts. En total, em demanen 100.000 euros. Un preu una mica alt si tenim en compte que els articles d’opinió els faig sense cobrar, només pel pur plaer d’escriure, d’expressar la meva opinió públicament sempre des de la base d’una informació treballada i contrastada.\nSegons la denúncia, atempt contra l’honor de Josep Pàmies per dir que ven l’MMS que ell promociona i que també ven productes contra la caiguda dels cabells encara que ell és calb. Però si anau al seu web, pamiesvitae.com, podreu comprar MMS en barra (també et diuen on comprar-lo en gotes) i productes per a evitar la calvície. I si el cercau a google veureu que és tant o més calb que un servidor. Afegiré que en aquest web també podeu adquirir Kalanchoes, una planta que Pàmies ven com a “alternativa natural a la quimioteràpia” i que els científics afirmen que l’únic que provoca és un tap als budells. Tampoc puc dir que factura 2 milions d’euros quan és informació pública i l’he vist a ell mateix confirmant-ho a youtube. Per tot això, em demanen 25.000 euros.\nSeguim. Segons la denúncia, atempt contra l’honor d’Oliva per dir que “ven vídeos i llibres a youtube plens de falsedats” quan mitjans estatals li dediquen reportatges sencers amb titulars com “Las afirmaciones falsas y negacionistas de Ana Maria Oliva”. També els haurà de denunciar. Tampoc puc dir que “ofereix títols a 400 euros a través de la Universitat Internacional de Birchman, que no té el reconeixement de cap de les entitats que vigilen el frau a l’ensenyament”. Però fonts de l’Agència de Qualitat Universitària em confirmen que “aquesta institució no està acreditada per a res enlloc”. N’Oliva és la que pica més fort: 50.000 euros em demana. Ja en duim 75.000.\nEn resum, no puc dir coses certes de tres persones perquè consideren que atempten contra el seu honor. Val, idò pentura és millor que deixin de dir i fer certes coses i així el seu honor romandrà intacte perquè cap dels periodistes que n’hem parlat no tendrà res a dir d’ells. Llavors, no hauran de posar denúncies per fer callar a periodistes com jo. No hauran d’atacar la llibertat d’expressió judicialitzant-la, un atac que jo crec que sí deixa en entredit la dignitat, la imatge i l’honor dels que s’hi han personat.\nMiquel Piris és periodista\nprevious post: Es presenten les obres guanyadores del Premi Ciutat de Manacor 2020 i es dona el sus a la setmana del llibre\nnext post: Qui no està avesat a anar a missa, al portal s’agenolla


Què és la proteïna vegetal i quins són els seus beneficis?\nLa dieta vegana consisteix a no incorporar productes d’origen animal, i és en aquesta qüestió, on moltes persones es pregunten si consumeixen la suficient quantitat de proteïnes que l’organisme necessita. Perquè, a pesar que les plantes contenen menys proteïnes vegetals, la qualitat d’aquesta no té res a veure. De fet, s’ha comprovat que no aporten colesterol i no contenen els contaminants propis dels teixits animals. Però, si et preguntes qué és la proteïna vegetal, quins són els seus beneficis i on obtenir-la, en aquest post, donarem resposta a totes les teves preguntes. Anem allà!\nLes proteïnes vegetals són aquelles que tenen el seu origen en les plantes i presenten significatives diferències amb les d’origen animal. Les primeres no tenen en la seva composició grasses saturades ni colesterol dolent. Vegans o no, el 50% de les proteïnes hauria de ser de fonts vegetals per a mantenir l’equilibri en el nostre organisme.\nLa digestió de la proteïna es realitza en l’estómac i es disgrega en els aminoàcids, dels quals podem trobar 22 diferents. D’aquests, existeixen 8 que el nostre cos només pot obtenir a través de l’alimentació i se’ls coneix com a aminoàcids essencials i són: la leucina, la isoleucina, el triptòfan, la lisina, la valina, la treonina, la cisteïna i la metionina.\nEls productes vegetals no sols aporten proteïna i energia, sinó que nodreixen el nostre cos de vitamines, àcids grassos essencials i oligoelementos. D’aquesta manera, es pot afirmar que les proteïnes vegetals mostren els següents beneficis:\nContenen menys grasses que la proteïna animal i són insaturades, és a dir, més saludables.\nNo aporten colesterol.\nSón més digestives.\nRecarreguen menys els ronyons i el fetge.\nSón menys acidificants ja que contenen més sals minerals.\nAliments que aporten proteïnes vegetals\nPerquè el consum de proteïna vegetal sigui l’adequat, cal descobrir quins aliments contenen un major percentatge de proteïnes. Anota’ls en la teva llista de la compra!\nDepenent de la mena de llegum la quantitat en proteïna varia significativament, podent trobar des de les llenties amb un 30%; les mongetes seques, un 38%; els cigrons, un 43%; la soia, un 61%; i el tofu, un 65%.\nCom en el cas anterior, la fruita seca i llavors aporten una quantitat diferent de proteïna depenent de l’aliment del qual estiguem parlant. D’aquesta manera, el cacauet aporta un 43%; el festuc i nou del Brasil, un 50%; l’anacard i les pipes de gira-sol, un 56%, mentre que les pipes de carabassa, un 60%. Al contrari del que ocorria amb els llegums, en prendre-les\nEl més idoni és que es tracti de cereals integrals perquè conservin totes les seves propietats. La quantitat de proteïnes de l’arròs integral és del 70%; la civada del 65%; el blat, l’ordi i el búrgul, del 60%; i el sègol del 58%. A més, en aquests cereals, la qualitat biològica és molt alta el que els converteix en un aliment molt interessant.\nAra que coneixes els beneficis i d’on obtenir la proteïna vegetal, t’animes a canviar la teva alimentació? Recorda tenir en compte la seva composició per a combinar-los de la millor forma possible i que al teu organisme no li falti cap mena de nutrient .


Promoció en lloguer, c. beata, 6, Fuenlabrada - Servihabitat\nAccés\tTornar a resultats\tSegona mà FUENLABRADA\nPromoció de garatges en lloguer a c. beata, 6 a la província de madrid\nSegona mà Promoció de garatges en lloguer a c. beata, 6 a la província de madrid\nSegona mà FUENLABRADA\n1 2 Garatges\tTambé disponibles\n1 Local\tdes de\nLocal comercial a Fuenlabarada! És a un 20 km de Madrid. Es tracta d?una zona propera al centre, que disposa de bones comunicacions tant per carretera com per transport públic (metro, autobusos i Rodalies). Local comercial ampli i diàfan, distribuït en 2 plantes (baixa i soterrani) i amb àmplia façana (consulta disponibilitat i preu). Possibilitat d?adquirir una plaça de pàrquing a la planta soterrani de l?edifici. Aprofita aquesta fantàstica oportunitat i contacta amb nosaltres avui mateix.\nPreu total del conjunt\t1.200€


Carmen Sastre serà la nova defensora de l’espectador de RTVE - comunicació21\nCarmen Sastre serà la nova defensora de l’espectador de RTVE\nRedacció|2014-04-29T17:27:36+02:0029 abril 2014|Comunicació21\nEl president de RTVE, Leopoldo González-Echenique, ha escollit Carmen Sastre Bellas com a nova defensora de l’espectador, l’oient i l’usuari de mitjans interactius de RTVE. Substituirà en el càrrec Elena Sánchez Caballero, que conclou el seu segon mandat de tres anys en el càrrec, i que va posar en marxa el servei el maig de 2008.\nCarmen Sastre ha desenvolupat tota la seva carrera professional a RTVE, on actualment és directora de relacions institucionals. La periodista va treballar durant més de 25 anys als serveis informatius de TVE, la major part en l’àrea d’economia i laboral, com a redactora, cap adjunta i cap d’àrea durant set anys. A més ha estat cap de l’àrea de nacional, directora del programa d’economia del Canal 24 Horas i assessora del consell d’administració.\nDurant els sis anys com a defensora, Sánchez Caballera ha atès més de 90.000 comunicacions amb les queixes i els suggeriments del públic. La seva activitat, a més, des de fa cinc anys es visibilitza al programa RTVE responde. El programa de la defensora, que emet mensualment La 2. A banda, trimestralment elabora un informe per al consell d’administració on es reflecteixen les principals queixes i apreciacions del públic, les explicacions de la direcció, i les recomanacions o pronunciaments que ha considerat sobre el servei públic.


Ripollet Ràdio | Infosport 08/06/2015 (Podcast)\nData d'emissió: 8 juny 2015 Hora d'emissió: 19:00 Programa: Infosport\nAquest programa l’hem començat parlant de tennis taula amb el Miquel Arnau, jugador del Club Tennis Taula Ripollet, equip que ha aconseguit l’ascens a la Divisió d’Honor estatal, la segona categoria a nivell espanyol. El Miquel ens ha parlat de com van viure ell i els seus companys la fase d’ascens, on es van imposar al CTM Móstoles per un ajustat 4 a 3, en un igualat duel de més de tres hores de durada.\nTambé hem aprofitat per parlar amb el president del Club, Romà López, del Campionat de Catalunya aleví i juvenil que s’organitza aquest proper cap de setmana a Ripollet. El Pavelló Joan Creus acollirà la competició dissabte i diumenge, així com un obert i una xerrada molt interessant per a joves que practiquen esport i les seves families: ‘Educar i entrenar per empoderar a l’esportista’, a càrrec de la psicòloga experta en rediment esportiu Marta Eroles (dissabte, 13 de juny, a les 17 hores).\nAprofitant que parlàvem d’esport de base, hem volgut conèixer com serà el 2n Torneig de Futbol Aleví Vila de Ripollet, que el CF Ripollet organitza aquest proper cap de setmana. Una oportunitat per veure com juguen molts joves de diferents indrets de Catalunya.\nEn aquest programa també hem conversat amb Remedios Aragón, que acaba d’aconseguir la medalla de bronze al Campionat d’Espanya de Boxa. És la segona vegada que ho fa, ja que el 2011 també es va penjar aquest mateix metall en la competició.\nPer tancar el programa hem tingut als micròfons de l’Infosport a tres ripolletencs que s’entrenen al Gimnàs Gali i s’acaben de proclamar vencedors en diferents categories del Campionat de Catalunya de Culturisme. Francisco Ferraz, Luis Sala i Albert López ens han explicat com van començar en aquesta disciplina i com es preparen. Tot tres, juntament amb el també ripolletenc Juan Cortés, s’han guanyat la classificació per al Campionat d’Europa, que tindrà lloc el 12 i 13 de maig a Alemanya. Els hem desitjat molta sort a tots ells.\nEl proper dilluns tornarem amb un nou Infosport!


Comunicació dels projectes - Coòpolis\nComunicació dels projectes\nDes de Coòpolis fem difusió dels projectes acompanyats. Per això, si hi esteu d’acord, inclourem una fitxa vostra a la web i farem difusió a través dels diferents canals (newsletter, xarxes socials, web) així com en continguts i articles en els quals pugui encaixar.\nOferta de serveis / productes\nAlimentacióAltres comerçosAssessoramentComunicacióCultura i ociCures i salutEducació i recercaFinançament i moneda socialHabitatge i gestió de l'entornIndústria, construcció i productes manufacturatsLogística i transportRestauració i hostaleriaSubministramentsTecnologia i electrònicaTèxtil\nAdreça (si teniu local obert al públic)\nTipus d'arxius acceptats: jpg, gif, png.\nEnvieu-nos una imatge representativa del vostre projecte o activitat. Pot ser una fotografia, il·lustració, logotip... el que vulgueu! Format: horitzontal\nEstem d'acord en aparèixer a la web / xarxes / canals de difusió de les activitats i projectes de Coòpolis.*\nVolem que ens tingueu en compte a l'hora de realitzar continguts específics per premsa, audiovisuals, gràfics... propis i aliens.*\nVoleu que tinguem alguna altra informació en compte a l'hora d'explicar el vostre projecte?\n93 432 00 63


Els pescadors de peix blau rebran més ajuts per compensar vedes - Diari de Girona\nEls pescadors de peix blau rebran més ajuts per compensar vedes\nAgricultura engega una prova pilot per pescar tonyina blanca i diversificar l'activitat pesquera\ngirona | ddg 21.04.2016 | 10:45\nTreballadores netejant les anxoves a l´Escala, en una imatge d´arxiu. acn\nLa consellera d'Agricultura, Meritxell Serret, va anunciar ahir al Parlament que, després de tres mesos de propostes i negociacions amb el Ministeri d'Agricultura (Magrama), els pescadors de peix blau rebran més ajuts per compensar les èpoques de veda i es podran acollir a una prova pilot a Tarragona per pescar albacora (tonyina blanca), dissenyada i proposada pel Departament d'Agricultura, Ramaderia, Pesca i Alimentació (DARP), amb l'objectiu de diversificar l'activitat. Serret va explicar que aquests acords es van concretar en la darrera reunió de treball mantinguda entre el director general de Pesca i Afers Marítims, Sergi Tudela, i el ?secretari general de Pesca del Magrama, Andrés Hermida, el passat 6 d'abril.\nCom va destacar la consellera, des de la Direcció General de Pesca del Departament d'Agricultura fa mesos que es treballa, des de diferents fronts, per trobar alternatives a la situació de crisi que viu el sector pesquer del peix blau. Serret va detallar que els acords amb el Magrama preveuen un increment dels ajuts en concepte de paralització temporal de l'activitat pesquera (vedes) a càrrec del nou Fons Europeu Marítim i de Pesca (FEMP) per al proper període d'aturades biològiques. En aquest sentit, s'habilitaran les partides pressupostàries necessàries per tal d'agilitzar l'accés dels pescadors a aquests ajuts. La consellera també va explicar que un altre dels acords assolits és impulsar un estudi científic, liderat per l'Institut Oceanogràfic i l'Institut de Ciències del Mar, per determinar causes i alternatives a l'esgotament de recursos i canvis biològics en sardina i seitó. Serret també va detallar el Pla de Millora de la Competitivitat del Sector de la Llum (peix blau) que s'ha elaborat a Catalunya, conjuntament entre l'Administració, el sector i la comunitat científica, i que es començarà a implementar en les properes setmanes. Aquest pla, que s'emmarca dins el model propi de governança pesquera que dissenya el DARP, preveu una bateria d'actuacions que abordaran des d'aspectes biològics fins a la comercialització, la millora del producte, la reducció de costos de producció, els aspectes socials i el reforç dels controls. El pla dóna rellevància a la millora de la comercialització del peix blau i en aquest context s'impulsarà la creació de l'organització de productors en l'àmbit català i s'estan elaborant estudis sobre les possibilitats de valorització del peix blau.


Casado evita l'autocrítica i intenta fugir de la corrupció canviant de seu - Diari de Girona\nCasado evita l'autocrítica i intenta fugir de la corrupció canviant de seu\nEl líder del PP comunica la decisió de deixar l'edifici del carrer Génova al comitè executiu convocat per analitzar la davallada a les catalanes\npilar santos | madrid 17.02.2021 | 00:42\nEl PP abandonarà la seva actual seu al carrer Génova · EFE\nEl PP abandonarà la seva actual seu al carrer Génova\nEl líder del PP, Pablo Casado, va anunciar ahir que els conservadors abandonaran la seu del carrer Génova, a Madrid, per intentar passar pàgina dels anys de corrupció lligats a aquest edifici. Casado va comunicar aquesta decisió en una reunió del comitè executiu després d'assegurar que ni ell ni els seus companys tornaran a donar «explicacions sobre cap qüestió passada que correspongui a una acció personal que no hagi estat en benefici del partit o fins i tot hagi pogut perjudicar-lo». No tornaran a parlar de Luis Bárcenas, en resum. «Senzillament no ens ho podem permetre més amb el calendari judicial que s'acosta», va afirmar en referència a les causes sobre la caixa B i l'operació Kitchen, entre d'altres. «El cost electoral és terrible, inassumible. Hem de deixar de preocupar-nos pel nostre passat», va sentenciar.\n«Les hipoteques en política no són hereditàries. No ho han estat per a cap altre partit i no ho han de ser per a nosaltres», va afirmar en la reunió telemàtica amb els presidents autonòmics i els dirigents territorials. «Considero que no hem de seguir en un edifici la reforma del qual s'està investigant aquesta mateixa setmana als tribunals», va afirmar en referència al judici de la caixa B. No obstant això, Casado havia defensat tot el contrari el 2018, quan va assegurar que ni la seu ni el logotip eren un «problema» per al seu partit. «El problema és de fons. El que ens farà reconnectar amb la nostra societat i el nostre electorat no és pintar el logotip d'un altre color o canviar-nos a la seu de davant», va afirmar abans d'arribar a la presidència dels populars.\nEl PP deixarà la seva seu de Gènova.\nL'actual cúpula del partit ha pres aquesta decisió per escenificar la seva ruptura amb el passat, un gest després de l'enfonsament a Catalunya (on van caure de 4 a 3 diputats) al qual no ha sumat cap autocrítica ni tampoc canvis en l'estructura de la direcció, com li demanaven alguns dirigents territorials i alts càrrecs del seu partit. Vox ha tret 11 escons i els ha arraconat al Parlament i Casado, en el seu discurs, va evitar analitzar-ne les raons, mirant una vegada més cap a fora i no cap a dins, cap a la seva estratègia en la campanya, en la qual personalment s'ha bolcat. El líder dels conservadors va culpar el Govern de Pedro Sánchez de ser el responsable del seu enfonsament en els comicis per dues raons: perquè, segons la seva opinió, ha polaritzat perquè el partit d'ultradreta segueixi creixent i perquè considera que la fiscalia va filtrar la confessió de Luis Bárcenas en el marc de la caixa B per perjudicar la seva formació.\nDemana calma als crítics\nCasado va afirmar que confia en el seu equip i va recordar als crítics que li exigeixen canvis que Mariano Rajoy va tenir «7 anys i mig» per consolidar el seu «projecte guanyador». En aquest sentit, també va comunicar que organitzarà una convenció nacional la propera tardor en què començaran ja a treballar un «document polític estratègic com a convocatòria oberta als espanyols, incorporant representants de la societat civil, diferents sectors i captant talent dins i fora del PP».\nEl dirigent conservador va demanar als seus companys de files que treballin per aquest projecte guanyador en la meitat de temps, per poder ser una «alternativa» a Sánchez en les properes eleccions generals que se celebrin. Va demanar «seguir en la centralitat» i no intentar guanyar en «radicalitat», en referència a Vox. «Ni a Espanya li serviria de res que guanyéssim des de la cantonada d'un camp de batalla», va sentenciar.\nCasado va anunciar també que crearà un nou departament ( «de compliance», va assenyalar) amb «mecanismes de transparència, rendició de comptes i un canal anònim de denúncies, amb absolutes garanties, de manera molt semblant al que succeeix a les grans empreses». «Hem d'apostar per una regeneració justa, sense actituds inquisitorials, però amb claredat i fermesa davant l'opinió pública. És el demarratge que necessita el partit per arribar al nostre objectiu com més aviat millor», va assenyalar el president del PP.


Per defensar la nit\nMaties Salom | 07 juny 2010\nHa començat a Barcelona, a València i a Madrid la campanya dels empresaris contra l'enduriment de la llei antitabac, amb missatges com "la prohibició de fumar en els locals d'oci provocarà més soroll", "més tancaments de locals", o "perjudicarà seriosament la nit". Fins i tot han sortit dades que apunten que els bars i les discoteques sense fum propiciaran l'acomiadament d'un de cada 5 empleats.\nEl ressò de la iniciativa ha estat més aviat escàs: amb tot el que cau, la nit és el que menys importa. És, a més, dubtós, que el fet de no poder fumar prenent una cervesa dissuadeixi el noctàmbul de prendre's la cervesa, si la pot pagar. O que la impossibilitat d'encendre un cigarret a la barra acompanyant un flirt que per ventura acaba entre llençols impedirà el feliç desenllaç. Que és, des que la nit és nit, un dels principals efectes beneficiosos de la marxa nocturna.\nCoincidint amb l'inici de la campanya, alguns mitjans balears han recollit veus autòctones reincidint en l'argument que la retirada dels cendrers redundarà negativament en la Primera Indústria (per aquestes contrades, quan algú es vol oposar a qualsevol cosa, sempre ha d'exclamar amb convicció que la mesura en qüestió perjudicarà el turisme!). Com si a part de sol i platja, el turista cercàs fer un viatge en el temps i trobar els mateixos usos respecte del tabac que fa vint anys.\nO sigui: permès arreu, sense excepcions. Es deixa de banda que a part del turista enganxat n'hi ha d'altres massa avesats ja a entrar en locals nocturns sense haver de reservar dosis ingents de col·liri en sortir. Les posicions contràries a l'avanç es fonamenten en la demagògia més barroera i insulten la intel·ligència. Com aquell altre punt de l'argumentari que relaciona la futura prohibició del tabac en tots els locals amb l'augment del botellot.\nResulta que els països civilitzats tots van pel mateix camí. Esgrimir raons de "tria personal" o de "costum" és un disbarat que només pot sortir dels sectors més retrògrads de l'empresariat. Ara bé: vist com funcionen les coses, tampoc no serà estrany si la fi dels bars amb fum es posposa per quan Europa hagi sortit de la crisi. Com diria aquell: mal moment per deixar de fumar...


Marxa Nòrdica Viladecavalls: de febrer 2021\nSortida als voltants de can Xercavins\nSortida per l'entorn natural de Rubí a través dels camins dels voltants de la masia de can Xercavins. Sortida esplèndida per la pràctica de la marxa nòrdica amb poc desnivell (163m) i uns 9 quilòmetres i mig de recorregut.\nAvui vam reunir-nos, en grupets reduïts, uns vint marxosos amb moltes ganes de caminar. Va ser un encert que l'Esther repartís uns adhesius en forma d'estrelleta, de diferents tonalitats, perquè cada grup tingués el seu color distintiu, a mode de recordatori i d'ancoratge. Cada colla estaria separada de la resta i tindria un cap de grup, formant una taca de color i creant, entre tots, un arc de Sant Martí serpentejant i obstinat a recórrer camins, tot omplint-los de colors.\nVam deixar els cotxes en la zona de pàrquing de can Xercavins i vam revisar, com sempre fem, la temperatura de tothom. Avui hi havia un grup format per quatre persones que acabaven d'iniciar-se en la marxa nòrdica. Tenien aquella emoció dels primers dies, quan encara no saps si seràs capaç de seguir el grup, o si et cansaràs molt o, inseriu aquí, totes les pors que tenim quan fem una activitat esportiva nova en un grup que ja porta un cert rodatge. El tema amb la marxa nòrdica, i permeteu-me l'incís, és que no importa el nivell ni l'edat que tinguis, ja que és inclusiva i permet gaudir-ne a tothom des del primer dia. I de cop, em va venir a la ment, per raons inexplicables, l'esport de l'esquí alpí. I aleshores vaig imaginar-me, fugaçment, com en un somni, un grup ja avesat baixant per una pista blava, mentre jo, principiant total, em precipitava muntanya avall, incapaç de fer ni un miserable viratge sense estimbar-me. Vaig sortir d'aquella escena imaginària rapidíssimament i em vaig alegrar enormement que la marxa nòrdica no fos així amb les persones que comencen.\nVam anar sortint per colors i esglaonadament, primer el grup del Cisco, després el de l'Esther, després el meu i per últim el grup dels més novells. Cadascú amb el seu cap de grup, que es preocupava, a parts iguals, que ningú s'extraviés dins del seu color, de seguir la taca de color que tenien al davant i que alhora fossin seguits pel grup del darrera seu, tot un repte.\nUnes pistes amplíssimes i llarguíssimes ens van rebre i ens van portar dins de prats llaurats extensíssims i d'amplades de terreny que no ens tenen acostumats els boscos dels voltants del nostre poble de Viladecavalls. Els bastons van començar a produir el seu clic clic característic i vam omplir de colors estrellats el paisatge de les rodalies de Rubí, la ciutat amfitriona. Passàvem al costat d'horts i d'ametllers florits. L'aire era suau, gairebé càlid i un ventet lleuger et recordava la vinguda de la primavera, tot i estar encara al mes de febrer.\nEls nostre camí recorria un circuit estudiat prèviament pel Cisco, el nostre guia. Els caps de grup mantenien les distàncies i el nombre d'integrants de l'equip. Estàvem molt coordinats i el primer i l'últim grup portaven uns walkie talkie. Els principiants suaven la cansalada, si em permeteu l'expressió i, jo que anava al grup del seu davant, quan els havia d'esperar en algun trencall del camí, em fixava que cada cop tenien més traça i se'ls veia gaudir de valent amb la seva implicada cap de grup i mestre. Vam passar davant la Masia de Can Ramoneda, un lloc de color entre ocre i mostassa on s'hi festegen celebracions.\nQuan ja portàvem una hora i escacs, vam baixar per un camí fent ziga-zagues on vam saludar-nos efusivament amb els altres grups que, degut a l'angulació del camí en forma de lletra Z, els teníem més a tocar que mai. El bon humor sempre ens acompanya de marxa, sempre. Al final del serpentejant camí, a baix de tot, vam parar, separats per colors, a fer un petit mos en un indret a tocar les línies dels Ferrocarrils de la Generalitat.\nI aleshores, en reprendre novament la ruta, vam endinsar-nos per un caminoi que semblava poca cosa, però que estava envoltat d'un paradís paisatgístic fantàstic. Quantes vegades ens ha passat, que les coses que d'entrada ens semblaven aparentment insignificants, després ens han aportat experiències extraordinàries?\nSeguint aquell traçat amb prou feines dibuixat en el terreny, vam trobar el que tothom havia estat desitjant, secretament, en el seu subconscient. Era un petit corriol que serpentejava, molt humit, entre parets d'un terreny més elevat i que feia que ens sentíssim petits. Nosaltres, com unes gotetes d'aigua insignificants en una llera mig buida anàvem omplint de colors i joia aquell minúscul curs fluvial prodigiós. Els arbres ens semblaven, des d'aquesta perspectiva, enormes. Recorríem el sender embadalits, admirant la natura que, per fi, s'havia decidit engolir-nos, desitjosos de la seva abraçada poderosament carregada d'energia. Com unes petites bateries ens vam anar recarregant i se sentien exclamacions quan algú hi descobria, en aquell sotrac del terreny, alguna soca amb formes estranyes, algun tronc mostrant les seves anyelles de vida o algunes arrels al descobert. Punts liles van anar omplint-nos els laterals del camí, com senyals esperançadores de la primavera esdevenidora. Eren violetes, menudes, amb moltes fulles verdes i amb les seves flors inconfusibles del color internacional per la igualtat de drets i del feminisme.\nVam arribar a l'ermita de Sant Muç que té els seus orígens al segle XIV (1307). L'Esther va delectar-nos amb les seves explicacions i vam descobrir que s'hi celebrara una festivitat molt interessant. En el segle XIX es van fer nombrosos aplecs dels Xatos de Sant Muç, originaris del Raval de Barcelona (on el sant tenia una capella a l'Hospital de la Santa Creu). Sortien des del portal de l'Àngel i caminaven tota la nit en una mena de processó molt peculiar, fins arribar a Rubí a la matinada. El singular seguici, només format per homes, estava encapçalat per l'abanderat i el seguien homes amb estris de fusta de gran tamany (culleres, forquilles,...) i finalment seguien carros amb menjar. El camí el feien cantant i tocant instruments. Actualment és una festivitat de Rubí que es celebra per Pasqua.\nA continuació, vam trobar la font de Sant Muç. Una font envoltada de gent molt ocupada restaurant els voltants. Es veia moltíssima activitat de mans treballant amb un mateix objectiu, dones, homes de totes les edats i jovent també. Feien goig de veure i no vam poder evitar entaular conversa.\nVam continuar el nostre camí a bon ritme i vam poder gaudir d'un matí esplèndid, més propi de primavera, i els companys amb menys experiència van poder gaudir de la jornada com la resta del grup.\nI no només ho dic jo, se'ls reflectia a la cara. Lluïen com el sol que ens havia mancat en tota la sortida. Ells van ser la llum d'aquell matí, se'ns dubte. I a ells i a elles, pel seu valor i actitud, els hi dedico aquest petit relat.


Columbia Beacon 24L Blau comprar i ofertes a Trekkinn\nOne Size Super Blue / Graphite\nS'adapta a 15'' portàtil.\nFunda acolchada per a portàtils FOAM remolcada per confort i suport.\nCorretja de ;esternó Bosses d'ampolles d'aigua dobles.\nS'estrena cremallera reflectant.\nIdeal per a excursions curtes, senders de la ciutat i viatges de càmping, aquest Columbia Beacon? Daypack té espai per a dues ampolles d'aigua, i pot emmagatzemar de forma segura el portàtil amb recobriment d'escuma i suport.\nUna corretja d'esternó permet que porteu el que vulgueu i porteu-la amb facilitat.\nMànega d'ordinador portàtil acolchada.\nEspuma encoixinada per comoditat i suport.\nColumbia Beacon? Bolsa Daypack.\nA trekkinn et detallem totes les característiques de Columbia Beacon 24L. A la botiga de muntanya, trobaràs diferents talles de Columbia Beacon 24L. Et garantim un pagament totalment segur i l’enviament ràpid! I per completar la teva compra descobreix altres productes semblants a Columbia Beacon 24L i beneficia’t de les millor ofertes en material de muntanya.


Mandala Lounge | REFLEXOLOGIA PODAL\nÉs una tècnica que s'aplica amb els dits de les mans sobre els peus, fent pressions i friccions sobre punts precisos del peu amb l'objectiu d'actuar de forma reflexa sobre els òrgans, articulacions, glàndules i sistemes del cos humà.\nLa reflexologia ajuda a estimular les funcions orgàniques, contribuint a prevenir patologies i restablir la salut, augmentant la capacitat d'auto-curació i regeneració del propi cos.\nLa tècnica es basa en el principi de que tots els òrgans, articulacions, glàndules i sistemes del cos humà formen un tot, estan relacionats a través de canals o conductes sensitius, coneguts com meridians, els quals acaben al final de les extremitats dels peus. Així, es reflecteix en ells qualsevol alteració o desequilibri que es produeixi en l'organisme, tractant tot el cos humà utilitzant únicament els peus.\nObjectius i indicacions de la reflexologia:\n-Millorar les funcions dels òrgans excretors com pulmons, ronyons, intestins i pell.\nAugmentar el control dels esfínters de la bufeta i els intestins.\nDesfer els residus acumulats en les zones bloquejades.\nEquilibrar les funcions orgàniques i glandulars.\nRelaxació física i mental, indispensable per a l'equilibri general.\nEn tractaments de càncer per pal·liar els efectes secundaris d'aquests tractaments.\nEn malalties cròniques (artrosi...)


Deconstrucció social: Dialogar o negociar – Vinaròs News\nEl PP exigeix que la Diputació active d’una vegada mesures per a lluitar contra el coronavirus 7 Abril, 2020\nDeconstrucció social: Dialogar o negociar\nDECONSTRUCCIÓ SOCIALPENSAMENTSVINARÒS MAIL 23 Febrer, 2020 Vinaròs News\nDeconstrucció social76 pensaments326 Ramon Puig76\nRAMON PUIG A hores d’ara no hi ha cap català ni espanyol que dubte del fet que la independència de Catalunya va per llarg....\nA hores d’ara no hi ha cap català ni espanyol que dubte del fet que la independència de Catalunya va per llarg. Els primers tenen clar que malgrat la situació no hi ha marxa enrere i els segons que “el sol de Catalunya siempre saldrá por el este de España”. Hi ha opinions per a tots els gustos, però la història de les persones no va més enllà dels 100 anys i la dels pobles es mesura en segles. Certament, Catalunya ho ha tingut a tocar emocionalment, però la faena, per dura que siga, s’ha de rematar i la societat civil catalana en comptes de superar la negligència interessada dels líders polítics s’ha tornat a quedar un pas enrere.\nTampoc és cap disbarat dir que la societat civil catalana està en hores baixes respecte el crèdit que li mereixen els partits polítics, com ho és que està molt lluny d’assumir que un poble capaç de donar a conèixer Catalunya al món amb les espectaculars mobilitzacions dels 11 de setembre i gravar per a la història l’1 d’octubre com el dia de durarà anys, es incapaç d’autorganitzar-se i decidir, unilateralment, el seu present i futur.\nAra, els partits independentistes han trobat una nova manera d’intensificar la desmoralització independentista: la mesa de diàleg. Jxcat troba incòmode asseure’s en una taula acordada per Esquerra-PSOE i el president Torra posa l’excusa del “facilitador” dels encontres i desencontres al·legant que Don Pedro no és de fiar. Esquerra s’escarrassa de dir que ha costat sang i suor fer seure el govern a la mesa per llançar-ho tot en orris amb la figura del relator.\nEsquerra, associada als Comuns, no té més objectiu que consolidar la via autonomista: si Don Pedro no vol relator, fora, si Don Pedro no vol parlar d’autodeterminació, fora, si no accepta incloure l’amnistia a l’ordre del dia, fora. En tot cas, diu Esquerra, si la taula de diàleg no funciona i passen els mesos sense resultats efectius, s’ho repensarà.\nI de què va, això de la mesa? Si el que és vol és asseure’s per parlar de rodalies, retallades, port, aeroport, competències, etc, no li cal diàleg ni negociació perquè Don Pedro té sobre la taula del Consell de Ministres una llista inacabable d’incompliments dels malgoverns de les últimes dècades i només li cal activar-la. Aleshores per què una mesa bilateral? Perquè Esquerra i PSOE han acordat una operació “de acoso y derribo” a la presidència de Torra. Amb quina finalitat? Acabar amb el moviment independentista amb una aliança encoberta Esquerra-Comuns-PSC que done la majoria absoluta a l’unionisme i rubricar-ho amb un referèndum per deixar l’independentisme en minoria. Ho aconseguiran?\nPasse el que passe, l’únic que negociarà Don Pedro és i serà més i més repressió contra l’independentisme. Va seduir Esquerra per arribar a la presidència i mantindrà la seducció fins que Esquerra li aprove els pressupostos de l’Estat. Desprès, que cada pal aguante la seua espelma. Mentre Catalunya siga “el problema”, el PSOE tindrà la dreta dels tres caps al seu costat per espanyolitzar el “a por ellos” i els espanyols, entretinguts i cecs a les pròpies carències quotidianes.\nDe moment, el que hi ha és l’estratègia d’Esquera: forçar una mesa i dialogar una negociació que foragite Torra de la presidència. Allà on la punyalada “trapera” no arribe, hi arribaran els tribunals.\nTemps de coronavirus: temps de “bulos” a Vinaròs\nVINARÒS Abr 7, 2020


Notícies :: EXIT DE LA INICIATIVA “LA COSTA DAURADA ES MULLA PER L’ELA”\nAquesta trobada va començar en que l’expert nedador d'ultra distància en aigües obertes, Jaime Caballero, va fer una travessia de 24 quilòmetres nedant per unir les platges de La Pineda, Cambrils i Salou per donar visibilitat a l’ELA.\nL'acció solidària va tenir continuïtat en un sopar benèfic, realitzat el dissabte a la nit al Parc Samà de Cambrils on van assistir més de 100 persones. En aquest sopar es va fer l’entrega a la Fundació Catalana d’ELA Miquel Valls dels donatius acumulats per la Federació Empresarial d'Hostaleria i Turisme de la província de Tarragona (FEHT) i que aniran destinats a diferents materials d’accés al ordinador pel projecte del Banc de Productes de Suport de l’entitat i també per al projecte d’atenció multidisciplinària a domicili per als afectats i les seves famílies. En el sopar també es va entregar en forma de donatiu a la Fundación Francisco Luzón la recaptació feta aquella nit d’aquest sopar benèfic.\nVolem donar les gràcies a totes les persones, entitats i empreses que van fer possible aquest esdeveniment a favor de la lluita contra l’ELA, per donar-li visibilitat i ajudar als afectats i a les seves famílies que atenem des de la Fundació de tot el territori.


Responsabilitat Global: La Magic Line de Sant Joan de Déu: un esdeveniment solidari i sostenible\nLa Magic Line de Sant Joan de Déu: un esdeveniment solidari i sostenible\nAquesta setmana he participat en una reunió de l'Obra Social de Sant Joan de Déu per aportar idees sobre uns dels grans esdeveniments que organitzen, la Magic Line. A Vector 5 se'ns va demanar que i aportéssim una visió externa al costat d'empreses que hi han estat participant activament i que podien aportar la visió des de dins de la moguda. Sempre és un plaer poder ajudar a millorar un esdeveniment però sobretot és un bon senyal que una organització com aquesta es preocupi per escoltar la veu de grups d'interès diversos per obrir-se a la millora.\nQuè és la Magic Line. És una mobilització solidària que organitza Sant Joan de Déu a favor de les persones més vulnerables. L'esdeveniment central és una caminada per equips i no competitiva pels turons de Barcelona, que enguany s'ha fet per tercer any. Durant els mesos previs, els equips participants es marquen un repte solidari i fan activitats de captació de fons per aconseguir-lo. Participar a la Magic Line costa 30€ per equip, el que permet inscriure un equip d'entre 3 i 25 persones, escollir un recorregut de 10, 20, 30 o 40 km i gaudir dels serveis bàsics de la caminada. Les persones que hi volen participar però no poden fer la caminada tenen altres opcions, com organitzar un Cafè Magic Line o participar a la festa posterior.\nJuanjo Ortega, coordinador de la Magic Line: "Quan posem a disposició de la gent espais de participació solidària, la resposta és magnífica"\nLa gestió responsable socialment d'esdeveniments ha agafat embranzida en els darrers anys, i se'n parla molt des dels Jocs Olímpics de Londres, tot i que de vegades amb una visió molt reduccionista a les matèries ambientals. Cal destacar especialment que la Magic Line és un esdeveniment esportiu de transformació social a través de la promoció de valors com:\na) Solidaritat conscient i responsable: per això aporten els recursos que facilitin als participants el coneixement de les problemàtiques i les causes que l'originen, el reconeixement de la dignitat humana i els seus drets, la presa de consciència de la corresponsabilització per trobar-hi solucions i promoure el compromís individual i col·lectiu com a via per fer-les possible.\nb) El destí de la captació. L'aportació econòmica dels participants és significativa i proporcionada a l'esforç físic i a la causa social al qual va destinada. Els projectes receptors dels donatius beneficien a col·lectius i no a causes personals. Apliquen criteris de transparència dels projectes beneficiaris i mecanismes de rendició de comptes.\nc) Inclusió: tothom hi ha de trobar oportunitats de participar, a través de la participació adaptada, el voluntariat, la difusió o les aportacions econòmiques.\nd) Criteris ètics en les actuacions pròpies i en relació amb empreses col·laboradores, a les quals exigeixen:\nRespectar els drets humans, el medi ambient i la salut pública;\nComplir amb la legislació vigent en matèria laboral, de seguretat social, fiscal i relativa a riscos laborals, tant localment com en altres països on actua.\nNo produir ni comercialitzar productes que perjudiquin la salut com tabac o alcohol d'alta graduació etc.\nNo estar directa o indirectament relacionada amb la fabricació o el comerç d'armes o de qualsevol altre producte pensat per a actes violents o d'ús militar.\nNo produir o comercialitzar productes o serveis ni difondre campanyes que no encaixin amb la imatge i els valors de Sant Joan de Déu.\ne) Estil de comunicació: empren arguments racionals i emocionals sense apel·lar a la caritat ni fer ús del sensacionalisme en les comunicacions públiques.\nf) Reconeixement entre entitats: es vinculen a altres entitats promotores d'esdeveniments esportius amb valors per donar-nos suport, compartir aprenentatges i difondre conjuntament la solidaritat a través de l'esport.\nEtiquetes de comentaris: esdeveniments, mem'16, ONL, reflexions, sector salut, V5


“Negociar amb Paco”, el fil que connecta Francisco Camps amb Imelsa\nUna de les converses que va gravar l’exgerent d’Imelsa, Marcos Benavent, i que la diputada provincial d’Esquerra Unida, Rosa Pérez, va portar a la Fiscalia Anticorrupció apuntava a l’expresident valencià\n22/02/2016 - 12:03h\nAlfonso Rus, Rita Barberá, Mariano Rajoy i Francisco Camps en un míting.\nLa investigació del denominat cas Imelsa, que en un principi afectava l’expresident de la Diputació de València, Alfonso Rus, i els seus col·laboradors més estrets, ha anat ampliant el focus i s’ha emportat per davant el grup municipal del PP a l’Ajuntament de València i tota la cúpula del partit a la ciutat; ha posat contra les cordes l’exalcaldessa Rita Barberá (hui senadora) i amenaça de revelar l’entramat complet del finançament irregular del PP valencià.\nOn no ha arribat fins ara la investigació judicial del cas Gürtel pot arribar la d’aquest assumpte, que segons la cadena SER, ja apunta directament a l’expresident Francisco Camps, presumpte centre d’un sistema de finançament mitjançant caixes B a què anirien a parar fons procedents del cobrament de comissions il·legals.\nLes perquisicions de la Unitat Central Operativa de la Guàrdia Civil, com a conseqüència de la investigació oberta pel Jutjat número 18 de València a instància de la Fiscalia Anticorrupció, han estirat, per a desembolicar aquesta troca, un fil inicial que els va oferir el material aportat el juliol del 2014 per la diputada provincial d’Esquerra Unida, Rosa Pérez Garijo. En la denúncia, la diputada va aportar més de 10 hores de converses gravades per l’exgerent de l’empresa pública Imelsa, Marcos Benavent, que havien arribat a les seues mans. Almenys en una s’al·ludia a Camps.\nÉs una conversa del mes d’octubre del 2005 –quan Benavent era l’home de confiança d’Alfonso Rus a Xàtiva, ciutat de què era alcalde–, entre ell mateix i Máximo Caturla. L’un acabaria sent gerent d’Imelsa i l’altre vicepresident de la Diputació quan Rus va arribar el 2007 a la presidència de la corporació provincial. Benavent i Caturla parlen en aquesta gravació de “negociar amb Paco” per a estendre les seues activitats, pel que fa al cobrament de comissions, a “les conselleries, secretaries generals, directors generals, gerents d’empreses...”. Si ho aconsegueixen, comenten Benavent i Caturla, continuaran “triomfant”.\nEn altres fragments de les gravacions, els dos al·ludeixen a contactes amb Gerardo Camps i Víctor Campos, que van arribar a ser vicepresidents del Consell presidit per Camps (el primer és hui diputat al Congrés i Campos està fora de la política, després de ser condemnat en el cas dels vestits, en què el mateix Camps va ser absolt). Caturla era llavors conseller delegat de Ciegsa, l’empresa de construcció d’escoles registrada pels agents durant l’Operació Taula, empresa de la Generalitat considerada un dels focus de corrupció. Ell i Benavent assenyalen en les gravacions que han d’“informar” Rus dels seus contactes amb membres del Consell.\nDesprés d’aquelles gravacions inicials, una vegada Benavent va optar per col·laborar en la investigació, se n’han aportades moltes més a una causa que comença a il·luminar uns personatges i uns comportaments a penes albirats en el cas Gürtel.\nValència preveu recaptar dos milions d'euros pel cobrament d'impostos a l'Església: "La fiscalitat ha de ser equitativa"


Tres assalts: quin districte innovador guanya en oficines, habitatge i mobilitat?\nper Margalida Vidal Barceló Barcelona. 16 d’octubre de 2021 05:30\nNo és un combat entre iguals; de fet, segurament no és ni un combat. El 22@ fa 20 anys que es desenvolupa, mentre que la Zona Fira ha trigat més en agafar un ritme de creixement constant, tot i que també fa anys que es va començar a planificar. Però l’objectiu pel qual van decidir lluitar és comú: convertir-se en un pol d’innovació i concentració d’empreses. “Podrà ser competència o col·laborador”, diu en una entrevista a VIA Empresa el president de 22@ Network, Enric Urreta, sobre la Zona Fira. Les oficines són el que més preocupa Urreta, i amb aquest factor donem inici al combat.\nPrimer assalt: oficines. Les previsions apunten que el 22@ tindrà 1,4 milions de metres quadrats d’oficines el 2023, gràcies, sobretot, al creixement del districte a la zona nord. L’àrea que envolta la Fira de l’Hospitalet i la plaça Europa, i comprèn els barris de La Marina del Prat Vermell i La Marina del Port, tindrà uns 720.000 metres quadrats d’edificis destinats a empreses. Així es desprèn de l’informe de CBRE sobre el desenvolupament d’aquesta zona, que la consultora immobiliària va presentar fa dues setmanes. En concret, l’estudi indica que entre el 2021 i el 2023 s’incrementarà un 20% la superfície d’oficines a la Zona Fira fins arribar als 120.000 metres quadrats. Això vol dir que actualment n’hi ha 600.000 i que, sumant-ho tot, se n’assoliran 720.000.\n“Sí que hem vist algun complex d’oficines interessant i algun agent immobiliari molt interessat en promocionar aquella zona més que la resta”, segons Urreta. Tots els espais que està previst construir els propers dos anys, tant a un barri com a l’altre, estaran adaptats a les noves necessitats de les companyies. Bàsicament, són espais més flexibles -en què les zones de taules fixes gairebé desapareixen- i moderns. “En el sector tecnològic, no és el treballador qui va a buscar l’empresa, sinó al revés i, per tant, se li ha d’oferir un espai atractiu”, indica el president de 22@ Network. De fet, durant la pandèmia i el teletreball algunes companyies han decidit remodelar les seves oficines i ja ho han fet en aquest sentit.\nMés info: Enric Urreta: “Barcelona ha passat de ser exemple a agafar exemple, i sap greu”\nPerò la Zona Fira té un avantatge pel que fa a les oficines. Tot i tenir-ne menys metres quadrats, són més barates. Segons dades de CBRE, el preu mitjà de projectes d'obra nova al 22@ és de 24 euros per metre quadrat, mentre que a la Zona Fira és de 20 euros per metre quadrat. Aquesta diferència de preu pot fer que alguns inversors s’interessin més en el districte que es troba a cavall entre Barcelona i l’Hospitalet.\nViure i moure’s\nSegon assalt: habitatge. Una de les mancances que el mateix Urreta admet sobre el 22@ és l’equilibri entre oficines i habitatges, especialment al 22@ Nord que s’està desenvolupant. Trobar-hi promocions noves és complicat, especialment pel que fa a l’habitatge privat, es queixa Urreta. En canvi, el pla de creixement de la Zona Fira inclou també la construcció d’edificis residencials: uns 12.000 habitatges nous entre el 2021 i el 2023.\nEl 22@ tindrà 1,4 milions de metres quadrats d'oficines el 2023; la Zona Fira en tindrà 720.000\nTercer assalt: mobilitat. El 22@ ha estat escenari d’innovació en el camp de la mobilitat, però necessita millorar les connexions, segons l’associació del districte. La Zona Fira també presenta problemes de transport, però es troba més a prop de l’aeroport. Anem per parts. “La revolució de la mobilitat s’ha de donar i creiem que el 22@ és on s’ha d’implantar”, indica Urreta. De fet, recorda que els primers carregadors per a vehicles elèctrics de Barcelona es van instal·lar al barri, a l’edifici de Schneider. També s’hi van testar unes balises al terra que indicaven si les places d’aparcament estaven ocupades o lliures, i s’hi va fer el pla pilot de wifi per connectar els serveis d’emergències de la zona.\nDe fet, el Poblenou -que forma part del districte 22@- va tenir la primera superilla de tota la ciutat, un encreuament de carrers que es va començar a pacificar el 2016. Urreta creu que hi va faltar consens amb els veïns i les associacions del barri: “El que no pots fer és una superilla amb una benzinera, un concessionari de cotxes i punts de càrrega i descàrrega d’hotels enmig”, es queixa el president de 22@ Network. Pel que fa al transport públic, Urreta admet que s’han introduït noves línies d’autobús, però que hi ha connexions pendents: amb l’aeroport, la Sagrera i el 22@ Nord.\nTambé a les administracions es dirigia Xavier Güell, director de l’oficina de Barcelona de CBRE, durant la presentació de l’informe sobre la Zona Fira. Allà, la competència del transport públic està dividida entre els ajuntaments de Barcelona i l’Hospitalet. Güell considera que “hi ha feina per fer en transport públic” per assegurar una mobilitat satisfactòria dels treballadors que s’hi desplacin i els ciutadans que hi visquin. A més, també reclamen des de CBRE la construcció d’infraestructures per garantir-ne la circulació.\nEnric Urreta (22@ Network): "No vull que se'ns conegui com una associació de codi postal"\nSense guanyador clar del combat, els dos barris continuen amb el seu pla d’expansió. La situació ideal per a Urreta seria que es creessin sinergies entre les dues zones: “La Zona Fira encara no té una associació d’empreses que aglutini el barri, faci de lobby i interpel·li els ajuntaments i entitats; això s’haurà de crear i els estenem la mà”. Aquesta podria ser una de les primeres accions que emprèn 22@ Network per connectar-se amb altres ciutats. Un dels objectius del mandat d’Urreta -que va accedir a la presidència el juliol de l’any passat- és connectar amb l’àrea metropolitana.\n“No vull que se’ns conegui com una associació de codi postal”, explica. Però ha de ser un “creixement natural; no podem convertir-nos demà en 22@ Sant Cugat, sinó que hem de teixir acords amb ciutats que tenen un pol econòmic i de talent”. I això pot incloure, fins i tot, el Parc Científic de Girona i la Universitat Rovira i Virgili de Tarragona, exemplifica Urreta. La Zona Fira pot ser la primera aturada d’aquesta estratègia d’expansió, però primer cal que tingui representació. El president de 22@ Network conclou amb la que considera la major diferència entre els dos barris: “La Zona Fira encara no té la maduresa del 22@”.


Últims dies per a inscriure's al III Torneig 12h de Màdel de Picanya - PilotaViu\nDilluns, 16 d'abril de 2018 a les 14:15h\nLa localitat de Picanya tornarà a donar el tret d'eixida del Circuit Intercomarcal de Màdel, que enguany compleix la seua segona edició. El pròxim diumenge 22 d'abril es jugarà este primer torneig que comptarà amb dues categories distintes perquè tothom puga participar, independentment del seu nivell. La categoria d'iniciació està pensada per a tots aquells que encara no han jugat a màdel o han tingut un contacte inicial, mentre que la categoria avançada està destinada a aquelles persones que ja estan familiaritzats en esta nova modalitat de pilota valenciana. A més, hi haurà servei de barra i torneig infantil de frontó en les mateixes instal·lacions del poliesportiu de Picanya.\nPer a poder inscriure's al torneig de Picanya, només cal buscar una parella amb qui jugar i enviar un missatge al 616 71 49 96 mitjançant l'aplicació de Whatsapp.


Tot l'Arxiu - Les Alqueries Pèdia\nEts aquí: Inici1 / Tot l’Arxiu\nEderlinda Bello Aparicio (1954), més coneguda com 'Éder', és una enciclopèdia viva del poble en general i molt particularment del carrer Sant Roc. Ens parla de com arribaren els seus avis al poble, de la vida fortament comunitària al seu carrer, del seu treball com a encarregada d'almacén, dels seus anys cuidant familiars a casa, de la seua extensíssima experiència com a voluntària d'ambulància en la Creu Roja, i de La Gatera, el projecte d'assistència a gats del carrer que està en funcionament al poble i que a més a més ajuda a altres pobles com Borriana.\nRamon Vicent i el ciclisme a les Alqueries\nRamón Vicent Rubert (1949), conegut com “Ramon de Cantó”, ens parla de la seua família i del conegut bar al carrer Sant Roc, però sobretot del seu paper al capdavant del ciclisme de les Alqueries.\nEn este 8 de març complicat per la pandèmia recordem el paper de les dones i del seu treball al poble. Volem compartir una mostra que ens ajude a recordar d'on venim, a valorar el que tenim, a lluitar per millorar tot allò que està pendent i, sobretot, a homenatjar i valorar les dones que han vingut abans i sense les que nosaltres no estaríem ací. Tots els dies de l'any el treball de les dones és essencial.


Hospitals en Azad kashmir - Directori - Llistat - Guia - Hospital - Pakistan - Hospitalsworldguide\nPàgina d'inici › Per país › Pakistan › Hospitals en azad kashmir\nHospitals en azad kashmir Pakistan\nSi mai no voleu provar de trucar a un dels Hospitals en Azad kashmir i no retiren el telèfon, truqueu al telèfon que trobeu aquí. Els telèfons actualitzats dels hospitals d'aquest lloc de 1052650 habitants, els trobaràs aquí.\nSi trobeu un o més errors en aquest directori Hospitals en Azad kashmir, feu-nos-ho saber. La vostra ajuda serà molt útil per a totes les persones que busquen informació d'aquests hospitals a Internet, perquè la guia és molt útil per a moltes persones que la troben.\nNo estàs bé? Necessites veure un metge? Consulteu aquesta base de dades d'hospitals Pakistan per esbrinar què Hospitals en Azad kashmir podeu anar per rebre atenció mèdica urgent. Segurament trobaràs aquí l'hospital més proper a tu.\nHospitals en Azad kashmir per categoria\nSi no teniu assegurança mèdica, no voleu pagar una consulta en un hospital o clínica privada i necessita urgentment un especialista per veure'l, mireu aquí i trobareu tots els hospitals públics a Azad kashmir (Pakistan)\nLa recuperació de l'estat de salut abans de la malaltia depèn molt de la confiança que el pacient posa al metge i als altres professionals de la salut que l'atenen. Si busqueu un hospital privat Azad kashmir (Pakistan) que pugueu confiar, aquí ho trobareu\nHospitals en Azad kashmir per ciutat important\nTots els hospitals de Kotli, Pakistan estan inclosos en aquesta base de dades. Si necessiteu trobar-ne, us donarem tots els telèfons i adreces de cadascun. Aquí podeu saber quants hospitals té aquesta ciutat i quina és la més propera.\nBhimbar, Pakistan, té diversos centres hospitalaris on podeu anar si necessiteu un metge per veure-lo amb urgència, per qualsevol motiu. I en aquesta guia podeu trobar totes les dades de contacte d'aquests centres..\nA Rāwala Kot, una ciutat situada a Pakistan, la gent pot comptar amb diferents centres hospitalaris per atendre les seves emergències mèdiques o les seves consultes rutinàries amb el seu especialista. Si voleu contactar amb algun d'aquests centres, cerqueu-los aquí.\nTenir la salut és el primer i més important per fer-nos sentir feliços i complerts. Si necessiteu un especialista en algun camp com medicina general, pediatria, geriatria, psiquiatria, psicologia, etc., busqueu-lo en aquest directori d'hospitals Muzaffarābād, Pakistan.\nLa salut no és només l'absència de malaltia, sinó també un estat de benestar físic, psicològic i social. Un concepte molt ampli és la veritat, però la veritat és que si en algun d'aquests camps ens trobem malament, és hora de buscar l'especialista adequat. Aquí trobareu tots els hospitals a Athmuqam, a Pakistan, per contactar amb el vostre especialista.\nNo espereu més si necessiteu veure el vostre especialista avui mateix. La vostra salut hauria de ser la vostra prioritat i ha d'estar en bones mans. Consulteu aquí en aquesta base de dades d'hospitals, el vostre hospital més proper a New Mīrpur, Pakistan.\nHospitals en Azad kashmir per província\nLlistat de hospitals pròxims a Azad kashmir\nLayton Rahmatulla Benevolent Trust Eye Hospital- (Situat a 180.73 km)\nFatima Memorial System- (Situat a 270.59 km)\nRehman Medical Institute- (Situat a 227.95 km)\nShifa International Hospital- (Situat a 83.51 km)\nServices Institute of Medical Sciences- (Situat a 270.35 km)\nPakistan Institute of Medical Sciences- (Situat a 83.36 km)\nLady Reading Hospital- (Situat a 215.72 km)\nJinnah Memorial Hospital- (Situat a 87.35 km)\nAl Shifa Trust Eye Hospital- (Situat a 86.97 km)\nLady Willingdon Hospital- (Situat a 264.50 km)


Vueling no preveu augmentar l'oferta de vols a Barcelona des de Menorca\nLa companyia operarà en règim de monopoli la ruta durant l'hivern\n2 min. Palma 15/11/2017 14:27\n651x366 L'aeroport de Maó, en una imatge d'arxiu. / D. ARQUIMBAU L'aeroport de Maó, en una imatge d'arxiu. / D. ARQUIMBAU\nLa connectivitat entre Menorca i Barcelona, aquest hivern, continuarà patint les conseqüències de la decisió de Ryanair de deixar d'operar la ruta fins a finals de març. Vueling, l'única companyia que connectarà l'illa amb la ciutat comtal, no preveu augmentar les freqüències. Ho ha indicat aquest dimecres, a Palma, el director de rutes de la companyia, Manuel Ambriz.\n“És complicat reaccionar a la retirada d'un competidor una vegada que ja teníem feta la planificació”, ha indicat, i ha admès que el conseller de Territori, Energia i Mobilitat, Marc Pons, ja li ha traslladat la “preocupació” pels possibles efectes negatius en la ciutadania d'aquesta manca de connectivitat.\nSegons ha assenyalat el directiu, la companyia no es planteja, ni tan sols, endarrerir el darrer vol que parteix de l'aeroport del Prat a Maó el dissabte, que surt a les 17.10 hores. En canvi, el diumenge es pot agafar un darrer vol a les 21.30 hores. “La gran majoria de la demanda es concentra durant la primera part del dia, el dissabte, i en la segona, el diumenge”, ha justificat.\nPel que fa a les queixes sobre l'elevat preu dels bitllets, Ambriz s'ha limitat a recomanar als usuaris que comprin els seients amb la màxima anticipació possible.


els tons de color ultra - GLOBElife ☎ - paul mitchell to en el to - hair\nEls tons de color ULTRA - PAUL MITCHELL - To en el to - Hair\nEls tons de color ULTRA\nPAUL MITCHELL - To en el to - Hair\nViewed 87058 times\nELS TONS DE ULTRA COLOR\ncrema colorant semipermanent\nels tons de color ULTRA 5 tons pastís són de llarga durada, d'un color semipermanent i to sobre to.\n5 bases tonals : de rossa natural al marró calent. amb una fragància d'eucaliptus. Embolica el cabell nodrint els colors.\nquadre : Tub 90 ml\nOBRES DE TINTA\ncoloració semipermanent Per crear extravagant sembla Paul Mitchell ha creat una línia OBRES DE TINTA en 10 tons amb pigments naturals i proteïnes vegetals de colors semi - pe...\ncoloració semipermanent Per crear extravagant sembla Paul Mitchell ha creat una línia OBRES DE TINTA en 10 tons amb pigments naturals i proteïnes vegetals de colors semi - permanents. Ric en agents hidratants i poliments, colors aquesta línia de cada tipus de cabell fins a 3 setmanes de durad...


Commemoració primera excursió del CEC | Monestir de Pedralbes\nCommemoració primera excursió del CEC\nMuseografia, Institucions, Visites, Centre Excursionista de Catalunya, Renaixença\nEl Centre Excursionista de Catalunya commemora la primera visita oficial de l'associació al monestir de Pedralbes 139 anys després\nEl diumenge tres de desembre de l’any 1876 es realitzava la primera sessió de l’Associació Catalanista d’Excursions Cientificas, una setmana després de la seva fundació, amb la presència del president Josep Fiter, el Tresorer Pau Gibert i els membres Romà Amet, Marçal Ambrós i Ramon Ambrós. Quatre anys més tard, l’any 1890 adoptaria ja el nom actual, el Centre Excursionista de Catalunya (CEC), sota la presidència d'Antoni Rubió i Lluch. Naixia una de les associacions esportives i culturals més importants de la història de Catalunya, amb la voluntat de preservar la riquesa patrimonial del país a través del seu testimoni. L’any 1903 el centre organitzà els Estudis Universitaris Catalans en diverses càtedres, donant lloc al I Congrés Internacional de la Llengua Catalana l’any 1906, i un any més tard i sota el seu patrocini s’impulsà la fundació de l'Institut d'Estudis Catalans. Durant la postguerra i dictadura continuaren la defensa de la llengua i la cultura catalanes, i actualment col·laboren activament en el projecte Europeana de digitalització del patrimoni cultural europeu.\nEls inicis de l’associació però, estan molt vinculats al monestir. El diumenge deu de desembre de l’any 1876, catorze dies després del seu naixement, el centre realitzà la primera activitat oficial: una excursió al monestir de Pedralbes, recollit a la crònica que es conserva, on es destaca com s’ examiná un llibre anomenat «Croniques Seraficas» y’s tregueren varis croquis, dibuixos y calchs. L’acta recull també les bones impressions de la sortida: Oberta de nou la sessió á dos quarts de quatre de la tarde, lo Sr. President demostrá lo molt profitosa que havia sigut la primera sortida; digué que la estátua que’ns havia mogut á anar á Pedralbes estava ja en lloch segur dins lo monestir, y que havia encomanat hi posessen també un ángel que havia vist darrere del altar major, corresponent al sepulcre de Elisenda de Montcada (...)\nEra, de fet, un context idoni per visitar el monestir. A partir de la segona meitat del segle XIX el moviment cultural de la Renaixença va suposar la recuperació de la identitat nacional catalana —basada en un passat gloriós que se centrava en l’edat mitjana— i va servir per legitimar socialment una classe burgesa dirigent que va encapçalar la revolució industrial del país. La redescoberta de la història de Catalunya i la revaloració del patrimoni artístic i arquitectònic, encapçalada per associacions com el CEC, va tenir un paper cabdal en el ressorgiment del sentiment nacionalista. El 1844 es van crear les comissions provincials de monuments històrics i artístics amb la voluntat de recuperar i protegir el patrimoni, i en aquesta línia, l’any 1877, un any més tard de la primera excursió de l’associació, es van iniciar les obres de restauració de l’església del monestir per subscripció popular, sota la direcció de l’arquitecte Joan Martorell i d’acord amb els corrents impulsats per Viollet-le-Duc. Els recursos invertits, però, no van cobrir inicialment les obres, que es van haver de suspendre fins al 1893, any en què es van reprendre gràcies al dot aportat per sor Eulària Anzizu, neboda d’Eusebi Güell i Bacigalupi, molt propera a l’ambient cultural del darrer terç del segle XIX.\nLa primera sortida al monestir el desembre del 1876 fou la primera de moltes d’una associació que amb més de 4.000 socis i 7 refugis avui dia representa una de les entitats més actives i importants per entendre els darrers dos segles de la història cultural del país. Ara, el proper dotze de desembre, 139 anys després de la primer visita, el Centre Excursionista de Catalunya commemora la primera excursió oficial de l’entitat tornant a visitar el monestir en una sortida històrica. Gairebé un segle i mig després, moltes coses han canviat. El monestir ha estat restaurat, cedit per la comunitat de monges clarisses a l’Institut de Cultura de Barcelona i convertit en un museu sota el nom de Reial Monestir de Santa Maria de Pedralbes. Paral·lelament, el Centre Excursionista de Catalunya també ha crescut en influència i prominència, però tots aquests canvis, lluny de distreure, no han minvat l’esperit de recuperació del patrimoni artístic i cultural que comparteixen i defineix totes dues entitats, especialment de ressò en el context de dissociació polaritzada d’avui dia.\nExposició del pessebre del monestir\nConcurs activitats Hora Daurada\nConcurs Vespres Musicals


El Consell Comarcal explica la seva experiència a una trobada d’educadors sobre els Drets dels Infants a Rubí - Consell Comarcal del Vallès Occidental\nPortada > Actualitat > Notícies > El Consell Comarcal explica la seva experiència a una trobada d’educadors sobre els Drets dels Infants a Rubí\nEl Consell Comarcal explica la seva experiència a una trobada d’educadors sobre els Drets dels Infants a Rubí\nEl Consell Comarcal participa avui a la jornada “La defensa dels Drets dels infants, element irrenunciable de la nostra missió” dins la Trobada d’Educadors d’Obres Socials Maristes, que es porta a terme al Centre Cívic La Cruïlla del Pinar (Rubí).\nLa jornada es divideix en dues parts: la primera es basa en una taula rodona sota el títol “Visibilitzem l’abús sexual infantil: una responsabilitat compartida”, moderada per la doctora Carme Tello, presidenta de l’Associació Catalana per la Infància Maltractada-ACIM. Durant el col·loqui intervenen professionals de diferents serveis com la treballadora social i cap del Servei d’Infància del Consell Comarcal, Núria Gómez, la pediatra i coordinadora de la Unitat Funcional d’Abusos al Menor de l’Hospital Sant Joan de Déu, Marta Simó, o l’educadora social i coordinadora de l’àmbit de Política Social de l’Ajuntament de Rubí, Encarna Medel.\nLa segona part de la trobada d’educadors és una conversa sobre els Drets dels Infants, on participen el catedràtic de Dret Internacional Públic i membre del Comitè de Drets dels Infants de les Nacions Unides, Jorge Cardona, Álvaro Sepúlveda, responsable dels drets dels infants a la Fundació Marista per a la Solidaritat Internacional, Chaima Farzouz, estudiant de Criminologia i Dret, vinculada al Centre Obert Compartir El Pinar, i Siham Azzaouyat, estudiant d’Integració Social.\nLa Trobada d’Educadors d’Obres Socials Maristes 2019 es fa una vegada l’any i té per objectiu ser un fòrum de diàleg i formació per als educadors.\nPrograma de la Trobada d'educadors d'obra social (PDF, 887 kB)\nPrograma de la Trobada d'educadors d'obra social


RICARDO CASCANT SERÀ L’ALCAID DEL CASTELL D’ALCOI « Filà Alcodianos\nRicardo Cascant Payá ha sigut elegit per al càrrec d’Alcaid, paper que els últims anys havia representat el nostre company Jorge Segura Giner.\nL’Alcaid del Castell d’Alcoi és el personatge de la Festa que custòdia les Claus de la Ciutat. En l’Entrada Cristiana, quan el Capità Cristià arriba a la plaça, l’Alcaid surt de Castell, a peu o a cavall, amb les claus de la ciutat i acompanyat dels xiquets que faran el Lliurament de les Claus al Capità.\nEl personatge de l’Alcaid i els xiquets que fan el Lliurament de Claus són sempre de la Filà Alcodianos, en tant que som els representants d’Alcoi i els seus habitants en la batalla i en el moment històric que es representa.\nEn la nostra web podem vore tots els Alcaids de la Filà des de 1984 que es va començar a representar este personatge.


Hotel Oswald Selva di Val Gardena Itàlia - Ofertes d'hotels amb els MILLORS DESCOMPTES EN LÍNIA\nMëisulesstr. 140, Selva di Val Gardena, Selva di Val Gardena, Itàlia, 39048 - Veure al mapa\nSi el que està buscant és per un hotel ben situat a Selva di Val Gardena, no busqui més enllà de Hotel Oswald. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Hotel Oswald, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix Wi-Fi gratuït en totes les habitacions, aparcament de cotxes, restaurant, ascensor, bar.\nA més, totes les habitacions ofereixen una gran varietat de comoditats com ara calefacció, servei de despertador, mini bar, balcó/terrassa, telèfon per satisfer els clients més exigents. Les instal.lacions d'oci de l'hotel, que inclouen bany, sauna, esquí, massatge, jardí estan dissenyades per escapar i relaxar-se. Si buscau un allotjament còmode i adequat a Selva di Val Gardena, faci de Hotel Oswald la vostra llar.\nTots els tipus de viatgers (35) Parelles (16) Viatgers en solitari (2) Famílies amb infants petits (6) Famílies amb infants grans (3) Grups (8)


Aeribalta - Aviació: Trobada del jovent d'AFANOC per volar a Bellvei.\nTrobada del jovent d'AFANOC\nper volar a Bellvei.\nFoto d'enguany -2015- amb tot els grup d'AFANOC i el de l'Alats Club Esportiu.\nEnguany, una nova trobada ha esdevingut el proppassat diumenge dia 18 entre els membres d'AFANOC i els pilots solidaris de l'Alats Club Esportiu que tenen la seva base al Camp de Vol de Bellvei, organitzant-se la tradicional volada per les nenes i els nens i també alguns joves de l'esmentada institució, els quals gaudiren de la sublim experiència d'imitar els Déus alats de la mitologia grega, tot plagiant també les qualitats aerodinàmiques dels ocells.\nSe sumaren una cinquantena de vols entre 28 nenes i nens, mentre una bona colla de mares i pares que els acompanyaven no deixaren igualment escapar l'oportunitat d'enlairar-se.\nEl president de l'Alats, Jesús Griñó, va esmerçar que tots els pilots i quins col·laboraren a l'esdeveniment estaven molt orgullosos i satisfets d'haver pogut compartir l'alegria de tots durant aquelles hores. Acabant dient que: "L'any que ve i tornarem!!, entre tant, salut i bons vols!!"\nA continuació alguns dels pilots i també de quins d'AFANOC sortiren a volar.\nTot hom qui volia fer una volada debia passar\nper formular la corresponent inscripció.\nMagnífic vídeo realitzat i editat per en Jesús Griñó\npresident de l'Alats Club Esportiu.\nL'Esteban Bravo va portar el seu Drone i va fer unes vistes del moviment que allà es desenvolupava. Heus aquí unes imatges. També ens va donar una classe magistral al respecte d'aquesta classe d'enginys.\n- L'Àpat -\nCom cada any, va ser l'empresari, Teòfil Camí i Gibert, administrador de "Masia Artesana, S. L.", qui va preparar en el seu obrador de Juneda de la comarca de Les Garrigues, a Lleida, un precuinat amb dues versions de samfaina, una amb bacallà, i sense cap espina, i l'altre d'hamburgueses de pollastre. Acompanyat d'una sobrada amanida, pa de pagès i un bon vi. Tot amb la col·laboració del seu oncle, el pilot d'Alats, Teòfil Gibert, i una bona colla d'animats pilots que amb la millor i adient ajuda de les seves esposes i altre grup de fèmines prepararen les taules i les pararen.\nVa ser tota una festa. Entre els 76 comensals pertanyents a AFANOC i els 55 del grup de l'Alats, varen ser un total de 131 comensals.\nEls responsables fent el tast.\nEl forn per escalfar la vianda.\nGrup de "Masia Artesana, S.L.". El primer de la dreta és en Teòfil Camí i al seu costat, l'altre Teòfil.\nEl petit Gerard amb el seu oncle Jordi.\nPublicat per Aeribalta.com a 22:42


Studios Aurelia Palace Split Croàcia - Ofertes d'hotels amb els MILLORS DESCOMPTES EN LÍNIA\nMés informació sobre Studios Aurelia Palace\nTant si es tracta d'un viatge de plaer com si és de negocis, Studios Aurelia Palace és una elecció d'allotjament magnífica quan visiten Split. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Studios Aurelia Palace, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara aire condicionat, calefacció, insonorització, aparell de televisió LCD/pantalla de plasma, TV satèl•lit/cable per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Studios Aurelia Palace la base perfecta per a gaudir de la seva estada a Split.


Masculinitat i política: Un document sobre el gènere gramatical i el llenguatge no sexista\nUn document sobre el gènere gramatical i el llenguatge no sexista\nLa superficialitat de la correcció política pseudo-feminista sovint porta a confondre el gènere gramatical amb el gènere com a construcció social, i d’aquí extreuen els consabuts discursos culpabilitzants sobre la discriminació de les dones per part dels mascles, aquesta vegada a càrrec de la gramàtica. Més d’una vegada he tingut discussions pel gènere gramatical amb persones ben intencionades però bastant desconeixedores de com funciona la llengua. Fins on jo sé, la divisió gramatical en un gènere, o dos (com el català) o tres (com l’alemany) és molt més anterior –segons els gramàtics històrics- que la divisió patriarcal en que als homes se’ls assigna el rol públic/productiu i a les dones el privat/reproductiu. Una divisió que si es rigiditza perjudica a ambdós, ja que els privilegis –seguint el Marx més clàssic- tenen més a veure amb el sistema de classes que amb el de sexe/gènere (tot i que cert feminisme ha tingut prou èxit en readaptar com a guerra de sexes allò de la lluita de classes dels catecismes marxistes, i assenyalen els homes com la classe privilegiada i les dones la classe oprimida al llarg de tota la història, un disbarat que no té cap base històrica malgrat que en alguns ambients frueix de popularitat). Sobre sexe i gènere es pot consultar aquesta entrada del blog\nEn fi, que aquest document de la Universitat de les Illes Balears, Departament de Filologia Catalana i Lingüística General, és del tot encomiable per la claredat de la seva exposició. Fins i tot fica exemples de com aquesta artificiositat del llenguatge políticament correcte du a incoherències que poden crear dubtes sobre el significat. (Ho confesso: jo mateix he caigut en l’error d’emprar “el professorat” que esmenten com a exemple...).\nPublicat per Enric Carbó a 23:57\nEtiquetes de comentaris: ciència, estereotips, gènere gramatical\nEl cas Lysenko i el negacionisme polític de la SAP...\nUn document sobre el gènere gramatical i el llengu...\nLegislació misàndrica II